Stanley Lambchop es un infante qui suffreva esser applattate in un accidente con un tabula de avisos. Assi, ille face uso de su nove forma platte e non deveni deprimite a causa de su condition applattate. Al contrario, ille inventa un methodo multo economic de visitar le mundo: per posta, viste que ille nunc pote mitter se in un inveloppe. Ora personas in tote le mundo invia ""Platte Stanleys"" per posta a altere personas. Primo uno face su proprie Platte Stanley de papiro, e scribe le adresse e nomine de retorno in un inveloppe, e lo adressa a un altere persona qui lo recipe, ille persona prende su Platte Stanley in viages e aventuras e face un reporto super lor activitates, forsan includente photos de illos. Alora le persona invia le Platte Stanley de retorno al expeditor original, qui lo recipe con le reporto e face marcas in un mappa pro recordar le viages e alora lo invia a un altere persona. Pro saper plus a proposito de Platte Stanley, visita le sito del web titulate Flat Stanley Project.